পুলিশ ও এলাকাবাসী জানান, হত্যা মামলার আসামিদের ধরার জন্য তিন পুলিশ অফিসারসহ ২২  কনস্টেবল বৃহস্পতিবার রাত দুইটায় কালাপাহারীয়া এলাকায় অভিযান চালিয়ে চার আসামিকে গ্রেফতার করে। এরপর ট্রলারে করে নদী পার হতে যায়। কিন্তু ওইসময় এলাকাবাসী অপর একটি ট্রলার নিয়ে পুলিশের ট্রলারকে ডুবিয়ে দেয়ার জন্য ধাক্কা দেয়। এক পর্যায়ে তারা পুলিশকে লক্ষ করে ইটপাটকেলও নিক্ষেপ করে। পুলিশ গুলি ছুঁড়ে তাদের পিছু হটতে বাধ্য করে। এরপর তারা নিরাপদে নদী পার হয়ে এলেও পুলিশ কর্মকর্তা নাসির সিরাজিকে খুঁজে পাওয়া যায়নি।